Dlhý kanál

Dlhý kanál (normovaný názov; ľudové názvy: Cergát, ČatorňaKRŠKO, J. Odraz multietnicity karpatského regiónu v slovenskej hydronymii. In: Jazyk a kultúra na Slovensku v slovanských a neslovanských súvislostiach. Bratislava, 2013. S. 72  ) je kanalizovaný vodný tok na južnom Slovensku, na Podunajskej nížine, preteká územím okresov Nitra, Šaľa a Nové Zámky. Je to pravostranný prítok Nitry s dĺžkou  a plochou povodia .

 Prameň 
Pramení v Podunajskej pahorkatine, v geomorfologickom podcelku Nitrianska pahorkatina, v jej geomorfologickej časti Zálužianska pahorkatina, na katastrálnom území obce Lehota, západne od Nitry, v nadmorskej výške 

 Opis toku 
Sprvu tečie na západ cez Lehotu, sprava priberá dva krátke prítoky () a stáča sa na juh. Neďaleko obce Veľké Zálužie napája rovnomennú vodnú nádrž, rozširuje svoje koryto, esovito sa stáča a z pravej strany priberá potok tečúci spomenutou obcou. Následne preteká v blízkosti obce Jarok, kde zľava priberá ďalší málo vodnatý prítok. Následne vteká do vodnej nádrže Jarok () a tečie územím úrodnej Nitrianskej tabule.

Potom zľava priberá Košu (), oblúkom obteká obec Horná Kráľová a pokračuje cez susedný Močenok. Za obcou už vstupuje na Podunajskú rovinu. Tu preteká neďaleko areálu Duslo Šaľa a stáča sa na juhovýchod. Za osadou Kľúčiareň je koryto obojstranne zregulované a ďalej pokračuje poľnohospodárskou krajinou v okolí osád Horný Jatov a Kendereš. Zľava priberá Huňadovský kanál a sprava Trnovec, následne pri osade Malý Jatov významný ľavostranný prítok, Cabajský potok.

Potom tečie územím medzi obcou Tvrdošovce na ľavom brehu a osadou Jánošíkovo na opačnom brehu, zľava priberá Tvrdošovský potok () a vstupuje na územie susedného Palárikova. Tu priberá pravostranný Hornokrižoviansky a Dolnokrižoviansky kanál () a preteká cez spomenutú obec. Pokračuje územím medzi osadou Dolný Jur na ľavom brehu a bažantnicou na pravom brehu, ďalej v blízkosti osady Gúg a oblúkom preteká obec Andovce, kde zľava priberá kanál Piritov.

Vzápätí preteká katastrálnym územím mesta Nové Zámky, kde sa Dlhý kanál križuje s (novým) korytom Nitry, neskôr jedným ramenom ústi do koryta Starej Nitry, kým druhé rameno pokračuje na krátkom úseku súbežne s ňou. Už na hraniciach katastrálneho územia obce Nesvady sa aj druhé rameno spája so Starou Nitrou (západne od mesta Nové Zámky.

Približne od sútoku s Trnovcom až po ústie je koryto Dlhého kanála deliacou líniou medzi Novozámockými pláňavami na východe a Martovskou mokraďou na západe. Je to typicky nížinná rieka so zregulovaným korytom a prevažne vodohospodárskou funkciou. Na dolnom toku, v oblasti Palárikova a Andoviec (a tiež v ústí do Nitry) preteká územiami lužných lesov.

Referencie

Kategória:Rieky na Slovensku
Kategória:Umelé vodné toky na Slovensku
Kategória:Povodie Nitry
Kategória:Vodné toky v okrese Nitra
Kategória:Vodné toky v okrese Nové Zámky
Kategória:Vodné toky v okrese Šaľa